มีเพศสัมพันธ์ไปเมื่อวันเสาที่16พฤศจิกา อะค่ะแล้วกินยาคุมฉุกเฉินแต่ประจำเดือนยังไม่มาแร้วมามีเพศสัมพันธ์เมื่อวันเสาที่23พฤศจิกายนแล้วกินยาคัมฉุกเฉิน ณ ตอนนี้ประจำเดินยังไม่มาเรยค่ะเดือนพฤจิประจำเดือนจะมาวันที่29 แร้วมีอาการตกขาวมาเยอะมากด้วยค่ะมีกลิ่นแระคันแสบเปนสีเขียวเหลืองเสี่ยงจะท้องไหมค่ะ
สวัสดีค่ะ ยาคุมฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดประมาณ 85-95% เมื่อรับประทานภายใน 72 ชั่วโมงหลังมีเพศสัมพันธ์ค่ะผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะดังนั้นการมีประจำเดือนที่คลาดเคลื่อนไปอาจเกิดจากผลข้างเคียงของยาได้ แต่อย่างไรก็ตามไม่ควรถึงขั้นทำให้ประจำเดือนไม่มาสังเกตประจำเดือนในรอบถัดไป หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มากอาการตกขาวเยอะมีกลิ่นแรง สีผิดปกติ อาจมีการอักเสบหรือติดเชื้อที่ช่องคลอดหรือปากมดลูก ไม่ได้บ่งบอกถึงการตั้งครรภ์ หากมีอาการมาก ควรพบสูตินรีแพทย์เพื่อตรวจภายในหาว่าเป็นความผิดปกติใด